b'\n_START_ARTICLE_\nU\xc4\x8dinkovitost (medicina)\n_START_PARAGRAPH_\nU\xc4\x8dinkovitost (angl. efficacy) pomeni sposobnost zdravila, medicinskega pripomo\xc4\x8dka, medicinskega posega ali drugega zdravstvenega ukrepa za doseganje terapevstke koristi pri bolniku in se obi\xc4\x8dajno ugotavlja v klini\xc4\x8dnih \xc5\xa1tudijah. Novo zdravilo, medicinski pripomo\xc4\x8dek, poseg ali ukrep se praviloma primerja z obstoje\xc4\x8do obliko intervencije in u\xc4\x8dinkovitost se ugotovi, \xc4\x8de novo zdravilo, pripomo\xc4\x8dek, ukrep ali poseg dosega vsaj enako stopnjo terapevstke koristi._NEWLINE_Soroden izraz je zmogljivost (angl. effectiveness), vendar ta upo\xc5\xa1teva terapevstko korist pri \xc5\xa1ir\xc5\xa1i popualciji, kjer pogoji niso tako idealni, kot v \xc5\xa1tudijah ugotavljanja u\xc4\x8dinkovitosti.\n_START_SECTION_\nPomen v farmakologiji\n_START_PARAGRAPH_\nIzraz se uporablja v farmakologiji z druga\xc4\x8dnim pomenom; gre za maksimalen farmakolo\xc5\xa1ki u\xc4\x8dinek, ki se lahko dose\xc5\xbee z neko u\xc4\x8dinkovino.'